Румен Ваташки
Не знам, ще те потърся ли…

chitanka.info

Не знам, ще те потърся ли,

когато се зъвърна

в утрин свежа, плувнала в роса,

или ще си отида безчуствен у дома.

Знам, че ти не ще ме чакаш на перона

и празна гарата ще бъде, както и преди,

когато напразно търсех да открия

от нейде погледът ти нежен да искри.

Но радостни ще бъдат твоите очи,

когато пак ме видиш ти.

Усмивка на устните ти ще цъфти,

гласът ти нежен ще трепти

и ти ще бъдеш същото момиче,

което помнех и обичах.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.